DXWT

Ang DXWT (92.3 FM), sumasahimpapawid bilang 92.3 Wild FM, ay isang himpilan ng radyo na pagmamay-ari at pinamamahalaan ng UM Broadcasting Network. Ito ay nagsisilbing punong himpilan ng Wild FM. Ang estudyo nito ay matatagpuan sa UMBN Media Center, C. Bangoy cor. Palma Gil St., Lungsod ng Davao, at ang transmiter nito ay matatagpuan sa kahabaan ng Broadcast Ave., Shrine Hills, Matina, Lungsod ng Davao.

 Kasaysayan 
 1949–1988: DXMC 
Itinatag ang himpilang ito ni Atty. Guillermo Torres noong 1949 bilang DXMC. Ang kauna-unahang himpilan sa lungsod at sa buong Mindanao, umere ito ng halong balita at musika.

Noong Setyembre 21, 1972, nawala ito sa ere nung naideklara ni Pangulong Ferdinand Marcos ang Batas Militar. Pero, bumalik ito sa ere makalipas ng ilang araw.

Noong Nobyembre 1978, lumipat ang talapihitang ito mula sa 740 kHz sa 819 kHz.

 1988–kasalukuyan: DXWT 
Noong Hulyo 1988, lumipat ang DXMC sa FM frequency sa ilalim ng call letters na DXWT at muli ito inilunsad bilang 92.3 WT. Ito ang magiging bunga ng Wild FM noong dekada 90.

Umere ito ng Top 40 na format na may kasamang dance music. Nagpapatugtog ito ng mga dance remixes at EPs (Extended Play), na karaniwang pinapatugtog lamang sa mga Disco Club. Binago ng Wild FM ang radio programming sa pamamagitan ng paglalagay ng mga ito sa loob ng 20 minutong walang tigil na bahagi sa ere. Binago rin ng Wild FM ang mga promosyon at kaganapan sa radyo sa pamamagitan ng pag-aayos ng Street Discos at Disco sa mga Barangay. Wala pang isang taon, ito ay naging pinakapinakikinggang na himpilan sa lungsod.

Noong unang bahagi ng 2000s, dahan-dahang naging pang-masa ang format nito. Noong 2009, naging Wild 92.3 WT ito. Noong 2010, ito ang naging unang himpilan sa Mindanao na sumasahimpapawid sa pamamagitan ng HD Radio.

Noong Hulyo 2018, bilang bahagi ng kanilang ika-30 anibersaryo, naging Wild FM muli ito.

 Mga sanggunian 

Kategorya:Mga himpilang panradyo sa Lungsod ng Davao